  Виталий Пронин Дружинникъёс кылем толэзь куспын гинэ, 133 рейдъёсы потаса, 680 пол законэз тӥян учыръёсыз пусйизы, 14 йыружез шараяны юрттӥзы.Туннэ нуналлы шаерамы кылдытэмын 31 калык дружина, ваньмыз-ӧвӧлэз отчы пыре 600 пала адями.Калык дружинаос сокем трос ӧвӧл ке но, югдурез утён удысын ужасьёслы соос бадӟым юрттэт сёто. Кылем толэзь куспын гинэ, 133 рейдъёсы потаса, 680 пол законэз тӥян учыръёсыз пусйизы, 14 йыружез шараяны юрттӥзы. Туэ февраль толэзе шаерамы бадӟым ужрадъёс ортчизы: Гурт тол шудонъёс, «Россиысь куас сюресъёс», сноубордъя Россилэн первенствоез, йӧ вылтӥ машинаен ворттылонъя Россилэн чемпионатэзлэн оглюкетэз, мотоен ворттылонъя Удмуртилэн чемпионатэз но мукет. Ваньмаз полициын ужасьёслы юрттӥзы дружинникъёс. Пичи ёросъёсын полициын ужасьёслэн лыдзы ӧжыт бере, сыӵе дыръя но йыртэманъёсты алыны юртто дружинникъёс. Кылсярысь, Юкаменскын ортчем Гурт шудонъёс дыръя 17 мурт югдурез эскериз. Ярысь дружинникъёс но кылем гужем Гербер ортчытыны юрттӥзы.- Туннэ нуналлы дружинникъёс чик но ӧвӧл Сарапул ёросын, - шуиз Удмурт Республикая МВД-ысь Калыкез кышкытлыклэсь утёнъя управлениен кивалтӥсь Олег Опарин. - Та удысэз азинтонлы шаермылэн бюджетысьтыз 2 миллион манет висъяны чакламын. Куд-ог ёросъёсын дружинникъёслэсь лыдзэс юри ватсаса гожто, нош милемлы лыд сьӧры уйиськыны уг яра, ужлэн пайдаез мед адӟиськоз.Котькинлы адӟем карымон луо Яр ёросысь дружинникъёс. Удмуртиысь МВД-лэн Яр ёросысь ёзэныз кивалтӥсь Андрей Иванов верамъя, Ярын «Ворон», Биграгуртын «Феникс» калык дружинаос ужало, ёрос администрация юрттэмен, соослы нимысьтыз жилетъёс басьтэмын. Ульчаетӥ ортчыкузы, дружинникъёсты кыдёкысен синйылтод. Со сяна, Биграгурт но Пудэм школаосын кадет классъёс кылдытэмын.Ӟеч ужа Можга городысь егитъёслэн дружиназы. Кивалтӥсез Руслан Матвеев верамъя, отрядазы 10 студент кутэмын, гужем нуналъёсы 15 но луэ, пе. Ваньзы соос - юристэ дышетскисьёс, дружинникын ужаса, тодон-валанзэс будэто. Егитъёс юртто ДПС-ын но ППС-ын ужасьёслы, рейдъёсы потало, кулэ дыръяз дежурной частьын пуко.Валентина Емельянова Туспуктэм вотэсысь басьтэмын Теги: инкуазезутён  